b"\n_START_ARTICLE_\nTancat del Cementiri de l'Estany\n_START_SECTION_\nDescripci\xc3\xb3\n_START_PARAGRAPH_\n\xc3\x89s un mur popular, caracter\xc3\xadstic de la Catalunya interior, amb coronament a dues vessants. El mur queda rematat a la pilastra de l'entrada amb un progressiu aixecament del mur. L'ornamentaci\xc3\xb3 superior de la porta tanca perfectament el conjunt. La porta fa un metre d'amplada per uns dos metres d'al\xc3\xa7ada i \xc3\xa9s treballada en ferro, s'obre per la seva meitat._NEWLINE_La porta, en forma de reixa, \xc3\xa9s ornamentada per unes sagetes verticals. A la part superior t\xc3\xa9 una ornamentaci\xc3\xb3 floral als extrems, i al mig elements al\xc2\xb7leg\xc3\xb2rics a la mort treballats tamb\xc3\xa9 en ferro (calaveres, rellotge de sorra i un sol). El conjunt \xc3\xa9s coronat per una creu.\n_START_SECTION_\nHist\xc3\xb2ria\n_START_PARAGRAPH_\nEl trasllat del cementiri des del poble als afores es f\xc3\xa9u a la d\xc3\xa8cada del 1880, coincidint amb la construcci\xc3\xb3 de la carretera. La reixa porta la data de 1883. Sembla que la porta \xc3\xa9s obra d'un ferrer de l'estany, ja que al poble es troben obres similars, treballades en ferro, i que corresponen a la d\xc3\xa8cada del 1880."